Narodna skupština
20121228

Znači, pre nego što se uđe u takve kvalifikacije, naravno, treba da se uradi ozbiljna analiza i da se kaže – mi imamo podatke o broju prekršajnih predmeta koji su rešeni na ovaj i na ovaj način, o sudijama koje su to radile, pa da se pokrenu postupci protiv tih sudija koje su neiskusne, nestručne, nesposobne, koje su presuđivale. Jako je važna tema i zato smo insistirali da se ne formira poseban sud,nego da se formira veće koje bi se bavilo ovim poslovima i da se vidi u okviru prekršajnog suda da li postoje sudije koje bi se na ovoj temi specijalizovale. Ovako možemo ući u jednu situaciju da se stvara atmosfera da su sudije u pojedinim temama nestručne i da moramo da izuzimamo pojedine oblasti iz prekršajnih sudova, da ih dodeljujemo specijalizovanim organima, državnim organima, posebnim organizacijama koje bi vodile prekršajne postupke, a svi znamo da u mnogo takvih slučajeva su propisani prekršaji za pojedina dela.